Keturvalakių herbas

Keturvalakių herbas – pagrindinis Keturvalakių miestelio ir Keturvalakių seniūnijos (Vilkaviškio rajono savivaldybė) heraldinis atributas.

 Aprašas 

Skydo laukas ketvirčiuotas, pirmame ir trečiame žaliuose laukuose po tris auksines varpas, o antrame ir ketvirtame auksiniuose laukuose žali stovintys vieversiai. 

 Simbolika 
 Varpos – Javai yra pagrindinė, nuo seno lietuvių auginama kultūra, iš kurios kepama duona. Pastaroji garbinta, laikyta šventa, nes tam, kad turėtų ją ant savo stalo – visa šeima turėdavo daug darbo įdėti. 
 Vieversys – pavasario, o kartu ir pavasarinių darbų, susijusių su žemdirbyste, šauklys. Jis – vienas pirmųjų paukščių, parskrendančių pavasarį. Vieversys vadinamas artojo paukšteliu.
 Ketvirčiuotas skydas – užuomina į Keturvalakių kaimo vardą.Keturvalakiai. Etnografijavilkaviskis.lt (tikrinta 2025-09-16).

 Istorija 

Herbą Lietuvos heraldikos komisija aprobavo 2012 m. lapkričio 22 d.Lietuvos heraldikos komisijos protokolas Nr. 6K-16 (451) 2012 m. gruodžio 21 d. herbą dekretu Nr. 1K-1325 patvirtino prezidentė Dalia Grybauskaitė. Etalono autorius – dailininkas Rolandas Rimkūnas.Apie Keturvalakių seniūniją trumpai. 2018-05-31, Santaka.info (tikrinta 2025-09-16).

 Šaltiniai 

Herb
Kategorija:Vilkaviškio rajono savivaldybės gyvenviečių herbai
Kategorija:2012 m. patvirtinti Lietuvos gyvenviečių herbai
Kategorija:Lietuvos miestelių herbai